**I****NFORMAATIKA**

**5. KLASSILE**

Infotehnoloogia kasutamise oskus on üks põhilisi töö tõhustamise vahendeid, sellest on saanud kaasaegse infoühiskonna oluline kirjaoskus, mille riigi arengu ja kodanike sotsiaalse mobiilsuse tagamiseks peavad omandama kõik õpilased.

1. [Õppetegevus](http://www.hot.ee/arvutiainekava/INFORMAATIKA%20AINEKAVA%201.htm#1.%D5ppetegevus)
2. [Õpetamise eesmärk](http://www.hot.ee/arvutiainekava/INFORMAATIKA%20AINEKAVA%201.htm#2.+%D5petamise+eesm%E4rk)
3. Õppeaine ajaline maht
4. [Pädevused](http://www.hot.ee/arvutiainekava/INFORMAATIKA%20AINEKAVA%201.htm#3.+P%E4devused)
5. [Õppesisu](http://www.hot.ee/arvutiainekava/INFORMAATIKA%20AINEKAVA%201.htm#4.+%D5ppesisu)
6. [Õpitulemused](http://www.hot.ee/arvutiainekava/INFORMAATIKA%20AINEKAVA%201.htm#5.%D5pitulemused)
7. [**Õppetegevus**](http://www.hot.ee/arvutiainekava/INFORMAATIKA%20AINEKAVA%201.htm#NFORMAATIKA%20AINEKAVA%201.-4.%20KLASSILE)   
   Arvutiõpetus toimub integreerituna teistesse õppeainetesse. Arvuti on vahend õppetöö mitmekesistamiseks, mitte eesmärk omaette. Arvutiõpetuse tundides kujundatakse teadmisi, oskusi ja hoiakuid, mille õpetus realiseerub kogu õppetegevuse kaudu. Eelistatud on õppevormide mitmekesisus: rühmatööd, projektid, individuaalsed ülesanded, kodutööd, drillprogrammid. Õppijateks on algklasside õpilased, kelle eelnev arvutikasutuskogemus on vähene või puudub.

**[2. Õpetamise eesmärk](http://www.hot.ee/arvutiainekava/INFORMAATIKA%20AINEKAVA%201.htm" \l "NFORMAATIKA%20AINEKAVA%201.-4.%20KLASSILE)**

Arvutiõpetuse põhieesmärk on ühtlustada laste arvutioskuse tase ja arvutialased teadmised arvuti tulemuslikuks rakendamiseks ainetunni eesmärkide saavutamisel.  
Läbiva teema infotehnoloogia õpetamisega taotletakse, et õpilane:

* mõistab infotehnoloogia kasutamisega seostuvaid eetilisi aspekte suhtlemisel ja interneti materjalide kasutamisel;
* omandab infotehnoloogiavahendite iseseisva kasutamise oskused;
* teab arvuti kasutamise tervishoiu nõudeid (istumisasend, silmade harjutused, arvuti kasutamise optimaalne aeg);
* saab aru ja kasutab arvutialast eestikeelset terminoloogiat;
* oskab kasutada MS Office programme MS Word, MS Excel, MS PowerPoint, Paint.net jm õppetegevuseks iseseisvalt, õpetaja juhendamisel.

**3. Õppeaine ajaline maht**

  5. klass 35 tundi (1 tund nädalas).

**[4. Pädevused](http://www.hot.ee/arvutiainekava/INFORMAATIKA%20AINEKAVA%201.htm" \l "NFORMAATIKA%20AINEKAVA%201.-4.%20KLASSILE)**

5. klassi lõpetaja:

* oskab käsitseda arvuti sisendseadmeid - hiir, klaviatuur;
* oskab kasutada kohtvõrku ja hallata oma dokumendifaile;
* käitub infotehnoloogiat kasutades eetiliselt ja korrektselt, on teadlik infotehnoloogia väärkasutuse tagajärgedest;
* käsitseb riist- ja tarkvara vastutustundlikult ja säästvalt;
* kavandab, loob ja esitab infotehnoloogia abil nii iseseisvalt kui ka koostöös kaasõpilastega esteetiliselt vormistatud tekste, multimeedia esitlusi, kutseid, kuulutusi jms;
* õpib tundma infotehnoloogia rolli ühiskonnas ja selle tähtsust;
* kasutab infotehnoloogiat efektiivselt informatsiooni hankimiseks ja õppimisega seotud eesmärkidel suhtlemiseks;
* mõistab internetist leitud info kriitilise hindamise vajalikkust, oskab hinnata leitud info sobilikkust;

**[5. Õppesisu](http://www.hot.ee/arvutiainekava/INFORMAATIKA%20AINEKAVA%201.htm" \l "NFORMAATIKA%20AINEKAVA%201.-4.%20KLASSILE)**

Tabelite tegemine Microsoft Word ja Excel – tabeli täitmine, muutmine; diagrammid, lihtsamad valemid (keskmise, summa, korrutise jms leidmine). Internetist erinevate otsingumootorite kasutamine. Koolielu portaalist töölehtede täitmine (www.koolielu.ee), learningapps.com, kahoot.it jm.

Tutvumine raamatukogude otsingumootoriga.

Referaadi tegemise tutvustamine – tekstitöötlus, kujundus, pildi redigeerimine, pealkirja kujundamine. Töö vormistamine.

Ristsõnade jms koostamine Hot Potatoes programmis. PowerPoint esitluse tegemine.

Veebilehe loomine ja kasutamine - Weebly, Wordpress jm

Ühistöövahendite kasutamine - nt GoogleDrive, Piratepad jm

Ohtudest Interneti kasutamisel. Avaliku teabe kasutamine, viisakusreeglid.  
Suhtlemine, isikliku teabe avaldamine, isikliku teabe kasutamine.

Lõiming teiste õppeainetega:

erinevate tekstide (sh referaatide) koostamine; esitluste koostamine isiklik teave, fotode avaldamine. Viisakas suhtlemine.

**[6. Õpitulemused](http://www.hot.ee/arvutiainekava/INFORMAATIKA%20AINEKAVA%201.htm" \l "NFORMAATIKA%20AINEKAVA%201.-4.%20KLASSILE)**   
5. klassi lõpetanud õpilane:

* oskab kasutada enamkasutatavat õpitarkvara;
* oskab kasutada kontoritarkvara Microsoft Word;
* oskab kasutada kontoritarkvara Microsoft Excel lihtsamaid valemeid, teha diagramme;
* oskab leida vajalikku infot Internetist, kasutada erinevaid otsingumootoreid;
* teab interneti kasutamisega seotud riske ning oskab neid vältida;
* oskab luua esitlusi;
* oskab suhelda e-posti teel;
* oskab koostada referaati, veebilehte.